
Martfű Város Önkormányzata Képviselő-testülete a Kovács Szilvia ötletgazda (Karcag) által létrehozott „A legszebb konyhakertek” – Magyarország legszebb konyhakertjei országos programhoz csatlakozva idén is meghirdette a helyi „A legszebb konyhakertek” versenyt.

A helyi verseny lebonyolításának eredményeként van lehetőség a program alapján a pályázók országos díjazásra való felterjesztésének.

Az eredményhirdetésre 2015. október 21-én a Földünkért Világnapon kerül sor.

A nevezési kategóriák a következők voltak:

balkon: erkélyen kialakított,
mini kert: 10-50 m2,
normál kert: 50 m2 felett,
közösségi kert: csoportok, szervezetek által megművelt kertek,
zártkert 1.: zöldség,
zártkert 2.: gyümölcsös,
zártkert 3.: vegyes (zöldség és gyümölcs).
A kertek megtekintésére 2 alkalommal került sor, május 1. és augusztus 15. között, előzetes időpont egyeztetés alapján.
Az idei évben 4 kategóriában indult 1-1 pályázó:

mini kert kategóriában: 
Stonawski Józsefné Martfű, Szolnoki út 51. sz. alatti lakos,
normál kert kategóriában: 
Mille János Martfű, Mandula út 38. sz. alatti lakos,

balkon kategóriában: 

Hangodi Zsolt Martfű, Szolnoki út 94. II/5. szám alatti lakos,

zártkert vegyes kategóriában:
Tóth Fekete Mihályné Martfű, Rákóczi út 78. szám alatti lakos.

A kertbejárások eredményeként a két albizottsági tagból és egy külsős tagból álló zsűri az országos díjazásra Stonawski Józsefné mini kertjét javasolta, melyet – tekintettel a beküldési határidőre – augusztus 15-ig terjesztett fel az országos zsűrihez.

A bizottság a korábbi évek gyakorlata alapján idén is javasolja a Képviselő-testületnek a legszebb kerttulajdonos részére fa emléktábla és elismerő oklevél, a további pályázók esetében pedig a versenyben való részvétel elismeréseként oklevél átadását.
Tisztelt Képviselő-testület!

Kérem szíveskedjenek az előterjesztést megtárgyalni és az alábbi határozati javaslatot elfogadni:

Határozati javaslat: 
…/2015.(IX.30.) határozat
„A legszebb konyhakertek” Magyarország legszebb konyhakertjei pályázat országos díjazására való felterjesztés utólagos jóváhagyásáról
Martfű Város Önkormányzatának Képviselő-testülete megtárgyalta „A legszebb konyhakertek” Magyarország legszebb konyhakertjei pályázat országos díjazására való felterjesztés utólagos jóváhagyására szóló előterjesztést és a Martfű Város Önkormányzata Városfejlesztési, Környezetvédelmi és Turisztikai Albizottságának „A legszebb konyhakertek” Magyarország legszebb konyhakertjei pályázat országos díjazására való felterjesztett javaslatát utólagosan elfogadja:
A pályázók közül a mini kert kategóriában Stonawski Józsefné Martfű, Szolnoki út 51. szám alatti lakos kertjének „A legszebb konyhakertek” Magyarország legszebb konyhakertjei pályázat országos díjazására való felterjesztésével egyetért és a kerttulajdonost fa emléktábla és oklevél, a további pályázókat pedig oklevél elismerésben részesíti.
Határidő: 2015. október 21.

Felelős: Dr. Papp Antal 

  polgármester
Erről értesülnek:

1. Valamennyi képviselő, Helyben,
2. Valamennyi  határozatban szereplő pályázó, Helyben, 

3. Jász-Nagykun-Szolnok Megyei Kormányhivatal, Szolnok.
Martfű, 2015. szeptember 15. 

